காவிரி விவகாரம் தொடர்பாக தி.மு.க. தலைவர் மு.கருணாநிதியின் பெரும் பங்கு குறித்து அறிக்கை வெளியிட்ட ராமதாஸுக்கு, தி.மு.க. முதன்மைச் செயலாளர் துரைமுருகன் கேள்வி எழுப்பியிருந்தார். இதுதொடர்பாக அவர் வெளியிட்டிருக்கும் அறிக்கையில், “தலைவர் கலைஞரை டாக்டர் இவ்வளவு கடுமையாக விமர்சிக்க என்ன காரணம் சொல்கிறார் என்றால்; குஜ்ரால் பிரதமராக இருந்தபோது நடுவர் ஆணையம் அமைக்க, சில யோசனைகளைச் சொன்னாராம். அதை, வாஜ்பாய் பிரதமராக வந்தபோது ஏற்காமல், இவர் வேறுமாதிரியான ஆணையத்தை அமைத்துவிட்டாராம். அதைக் கலைஞர் ஏற்றுக்கொண்டாராம். அதனால், தி.மு.க. துரோகம் செய்துவிட்டதாம். டாக்டர் அவர்களே... இந்தப் பிரச்னை நடைபெற்ற காலம் முழுவதும் பொதுப்பணித் துறை அமைச்சர் என்ற முறையில் உடனிருந்தவன் நான். காவிரி நான்கு மாநிலப் பிரச்னை. நான்கு மாநிலங்களின் ஒப்புதலோடு ஒரு முடிவுக்கு வந்தால்தான், அது நீடிக்கும். இல்லாவிட்டால், அது தொடர் பிரச்னையாகிவிடும். இவையெல்லாம் டாக்டர் அவர்களுக்குத் தெரியாதது அல்ல...